wannaphong/clean_thaiwikipedia huggingface dataset:
# โอรังมาวัซ
โอรังมาวัซ หรือ มาวัซ  หรือในอีกชื่อหนึ่งว่า โอรังดาลัม  เป็นสัตว์ประหลาดขนดกคล้ายเอปผสมมนุษย์ซึ่งมีผู้อ้างว่าพบเห็นในป่าลึกของรัฐยะโฮร์ ประเทศมาเลเซีย คล้ายคลึงกับบิ๊กฟุตหรือแซสแควตช์ในทวีปอเมริกาเหนือ, เยติหรือมนุษย์หิมะในเทือกเขาหิมาลัย หรือโอรัง เปนเดะก์บนเกาะสุมาตราของอินโดนีเซีย ภูมิภาคอาเซียนเช่นเดียวกัน

กล่าวกันว่า โอรังมาวัซมีความสูงถึง 3 เมตร (ประมาณ 10 ฟุต) ตีนมีขนาดใหญ่และมีขนดกสีดำ มีรายงานว่าจับปลาและขโมยผลไม้กินเป็นอาหาร ชาวโอรังอัซลีหรือซาไก (ซึ่งเป็นชนพื้นเมืองของภูมิภาคแถบนี้) เรียกโอรังมาวัซว่า "ฮันตูจารังกีกี" (hantu jarang gigi) ซึ่งแปลว่า "ผีฟันเขี้ยว" บันทึกของโอรังมาวัซ ย้อนหลังไปไกลถึงปี ค.ศ. 1871 บ้างเชื่อกันว่าเป็นสัตว์เลี้ยงลูกด้วยนมขนาดใหญ่จำพวกมนุษย์วานรที่สูญพันธุ์ไปแล้วในยุคก่อนประวัติศาสตร์ คือ ไจแกนโลพิเทคัส ที่ยังหลงเหลือมาจนถึงปัจจุบัน ขณะเดียวกันก็มีผู้พบเห็นหลายคน แต่ยังไม่มีหลักฐานยืนยันเพียงพอ ซึ่งอาจเป็นไปได้ว่าเป็นหมีหมาหรือหมีคน นอกจากนั้นแล้วยังมีรายงานของสิ่งมีชีวิตที่คล้ายคลึงกันที่ฟิลิปปินส์ด้วย รวมถึงในประเทศไทย ในป่าลึกทางตอนใต้ของประเทศ ก็มีคำบอกเล่าของพรานป่าหรือผู้ที่เดินป่าหลายวันถึงสิ่งมีชีวิตชนิดหนึ่งที่มีรูปร่างคล้ายมนุษย์แต่มีขนดกเหมือนลิง แต่สามารถพูดภาษามนุษย์ได้ โดยเรียกว่า บุดนาก

บนเกาะสุมาตรา คำว่า "มาวัซ" (mawas) หรือ "มายัซ" (maias) เป็นชื่อสามัญสำหรับใช้เรียกลิงอุรังอุตัง

รายงานเกี่ยวกับโอรังมาวัซปรากฏถี่ขึ้นในคริสต์ทศวรรษ 1950 จนถึง ค.ศ. 1995 ในรัฐยะโฮร์มีรอยเท้าขนาดใหญ่พร้อมด้วยนิ้วเท้าสี่นิ้ว ในเดือนพฤศจิกายน ค.ศ. 2005 มีพยานหลายรายที่เป็นคนงานก่อสร้างขณะกำลังล้างบ่อน้ำอยู่ พบเห็นครอบครัวโอรังมาวัซ ประกอบด้วยตัวขนาดโตเต็มที่ 2 ตัว และตัวที่ยังเล็กอยู่ เดินอยู่ใกล้แม่น้ำกินจิน ต่อมาได้พบรอยเท้าขนาดใหญ่มีความยาว 18 นิ้ว (46 เซนติเมตร) รอยเท้ารอยนี้ถูกเรียกว่าเป็นรอยเท้าของมาวัซ และได้ตีพิมพ์ลงในหนังสือพิมพ์ของมาเลเซีย ในเดือนมกราคม ค.ศ. 2006 เจ้าหน้าที่ในรัฐยะโฮร์ได้ประกาศถึงการมีอยู่จริงของโอรังมาวัซ และประกาศได้มีการล่าได้ โดยถือว่าเป็นสัตว์ลึกลับ ซึ่งคำประกาศได้ถูกนำเสนอลงในเว็บไซต์เกี่ยวกับสัตว์ประหลาด และมีรายงานว่า โอรังมาวัซถูกจับได้ในวันที่ 19 เมษายน ปีเดียวกัน แต่ต่อมา ทางการของรัฐได้ปฏิเสธเรื่องดังกล่าวทั้งหมด

ในต้นปี ค.ศ. 2017 ภาพยนตร์เรื่อง Mawas นำแสดงโดยมิเชล โหย่ว ออกฉาย เป็นเรื่องราวเกี่ยวกับโอรังมาวัซ และถือเป็นภาพยนตร์สัตว์ประหลาดเรื่องแรกของมาเลเซีย

ดูเพิ่ม
โอรังเป็นเดะก์
บาตูตุต
ฮิบะกง
# เบลนดา
เบลนดา  เป็น วีรสตรีในตำนานของสวีเดน (Blendasägnen) จากเมืองสมาแลนด์ (Småland) เบลนดานำผู้หญิงในชนบทแห่งเหมือง Värend ให้โจมตีกองทับปล้นสะดมชาวเดนิช และสังหารผู้บุกรุก

 ตำนาน 
ตำนานกล่าวว่า เหตุการณ์เกิดขึ้นในช่วงยุกของอัลลี (Alle) ผู้เป็นพระราชาของกีธส์ (Geats) ขณะเขานำกองทับชาวกีธส์ไปโจมตีประเทศนอร์เวย์ ราชาอัลลีนำกองทับไปทั้งทางตะวันตกและใต้ของกีธส์ในเมืองสมาแลนด์ และผู้ชายจำนวนมากเดินทางไปประเทศนอร์เวย์ ทำให้พื้นที่ขาดการป้องกัน

เมื่อชาวเดนิชรู้ว่าเมืองสมาแลนด์ขาดการป้องกัน พวกเขาจึงใช้โอกาสนี้เพื่อโจมตี เบลนดาเป็นผู้หญิงในชนชั้นสูงในกลุ่มคองกา (Konga Hundred) เธอตัดสินใจที่จะส่งไม้กางเขนปลุกระดม (fiery cross) ที่ใช้เป็นอาณัติสัญญาณเรียกพวกพ้องมาทำการรบ ไปยังเหล่าผู้หญิงในกลุ่มคองกา อัลโบ Kinnevald Norrvidnge และ Uppvidinge กองทับหญิงรวมตัวกันที่ Brávellir

เหล่าผู้หญิงเผชิญหน้ากับชาวเดนิช และบอกพวกเขาว่าพวกหล่อนประทับใจชายชาวเดนิชเป็นอย่างมาก เหล่าผู้หญิงเชิญชวนชายชาวเดนิชมาร่วมงานเลี้ยงที่มีทั้งอาหารและเครื่องดื่ม หลังค่ำคืนอันยาวนาน เหล่านักสู้ชาวเดนิชได้หลับไป จากนั้นผู้หญิงจึงสังหารผู้ชายชาวเดนิชทุกคนด้วยขวานและไม้เท้า

เมื่อราชาอัลลีกลับมา เขาได้มอบสิทธิใหม่ให้กับผู้หญิง พวกเธอได้รับมรดกเท่ากับพี่ชาย น้องชาย และสามีของพวกเธอ และได้สิทธิที่จะใส่เข็มขัดเพื่อเป็นสัญญาณของความรอบคอบตลอดเวลา รวมไปถึงสิทธิในการตีกลองในงานแต่งงาน และอื่น ๆ กลุ่มทั้งห้าได้รวมกันเป็นเมือง Värend ซึ่งหมายความว่า "การป้องกัน" ด้วยความที่เป็นกำแพงต้านศัตรูสำหรีบกีธแลนด์ หมู่บ้านของเบลนดาถูกเรียกว่า Värnslanda และสถาณที่ใกล้สนามรบถูกเรียกว่า Bländinge

 Historicity 
right|thumb|300x300px|หญิงสาวแห่งสมาแลนด์ โดย Hugo Hamilton (1830)
ข้อความเกี่ยวกับการเชื่อมโยงของตำนานกับสิทธิมรดกที่ถูกตีพิมเป็นข้อความแรก อยู่ใน De iure sueonum et gothorum vetusto (1672) ของ Johan Stiernhöök เขาเขียนว่าสิทธิมรดกถูกให้เป็นรางวัลจากพระราชาฮากอน ริง (King Hakon Ring) หลังการรบแห่ง Brávellir ซึ่งพวกเขาได้แสดงความกล้าหาญในการต่อสู้กับ ฮาราลด์ วาร์ธูท (Harald Wartooth) ตำนานปรากฏรูปแบบของการตกแต่งจากคำร้องต่าง ๆ ที่ถูกสร้างขึ้นในระหว่าง ค.ศ. 1680 และ ค.ศ. 1700 เพื่อปกป้องมรดกที่เท่าเทียม

 หนังสือเพิ่มเติม 
 Nordisk familjebok (upplagan, 1905)
 Lagerbring, Sven  Swea Rikes Historia: Ifrån De Äldsta Tider Til De Närwarande (1769) 
 Henrikson, Alf  Antikens historier: Rom (Albert Bonniers förlag, 1958) 
 von Dalin, Olaf  Svea rikes historia (Volumes 1-4, 1747–1762)
# โรคปิแอร์-โรแบง
โรคปิแอร์-โรแบง  เป็นภาวะเกิดต่อเนื่องซึ่งเป็นความผิดปกติแต่กำเนิดอย่างหนึ่ง โดยมีลักษณะหลักสามอย่างคือเพดานโหว่ คางหดสั้น และลิ้นตก (glossoptosis) ปัจจุบันเชื่อว่าเกิดจากความผิดปกติทางพันธุกรรมบนโครโมโซมที่ 2, 11, หรือ 17
# กาลีนา
กาลีนา เป็นสินแร่สำคัญของตะกั่วและเงินhttp://www.dmr.go.th/main.php?filename=galena  กาลีนา กรมทรัพยากรธรณี

 ประโยชน์ 
กาลีนาถูกใช้เป็นอายไลเนอร์ในสมัยอียิปต์โบราณ ที่ใช้ทารอบรอบๆ ดวงตา เพื่อช่วยลดแสงกระทบของดวงอาทิตย์ในทะเลทรายและลดแมลงที่มาตอมดวงตา

เป็นสินแร่ตะกั่วและเงิน(ถ้ามีปนมากพอควร) โลหะตะกั่วทำแบตเตอรี่ หุ้มสายเคเบิลใหญ่ๆ ที่ฝังใต้ดิน ทำตะกั่วบัดกรี ลูกปืน โลหะตัวพิมพ์ โลหะผสมนานาชนิด ใช้ในการทำเบ้าหล่อยาง ทำหลอดบีบขนาดใหญ่ ใช้เป็นตัวกันกระเทือนในเครื่องจักร ใช้เป็นตัวกันมันตรังสีและรังสีเอกช์ได้ด้วย นอกจากนี้ ยังใช้ทำผงตะกั่วแดง (เสน) ตะกั่วเหลือง สำหรับเคลือบภาชนะ

 แหล่งที่พบ 
 ในประเทศไทย 
พบที่ จังหวัดเชียงใหม่ แม่ฮ่องสอน เชียงราย ลำปาง แพร่ น่าน ตาก กำแพงเพชร เพชรบูรณ์ สุโขทัย อุทัยธานี เลย อุดรธานี อุบลราชธานี กาญจนบุรี เพชรบุรี ชุมพร นครศรีธรรมราช ยะลา และสงขลา 
 ต่างประเทศ 
พบมากในประเทศสหรัฐอเมริกา สวีเดน สเปน พม่า และออสเตรเลีย
# แม่ลฺหวี
แม่ลู (เสียชีวิตเมื่อ ค.ศ. 18) เป็นหัวหน้ากลุ่มกบฎต่อราชวงศ์ซินในสมัยจีนโบราณ เธอเริ่มการปฏิวัติของชาวไร่ชาวนาหลังจากลูกชายของเธอที่ชื่อว่า ลู หยู ถูกสังหารโดยรัฐบาลจากการกระทำผิดกฎหมายเพียงเล็กน้อย เธอกลายเป็นหัวหน้าการก่อกบฎหญิงคนแรกในประวัติศาตร์จีน หลังการเสียชีวิตของเธอจากอาการป่วย ผู้ติดตามของเธอกลายเป็นพลังหลักของการกบฏคิ้วแดง (Red Eyebrows Rebellions) ซึ่งเป็นตัวสำคัญในการทำให้ราชวงศ์ซินล่มสลาย และทำให้ราชวงศ์ฮั่นกลับมา โดยหลิว ซิวได้ขึ้นครองราชย์เป็นจักรพรรดิฮั่นกวังอู่

 ภูมิหลัง 
แม่ลูเกิดในช่วงของราชวงศ์ฮั่นในสมัยจีนโบราณ ในค.ศ. 9 หัวหน้ารัฐมนตรี หวัง หมั่ง ช่วงชิงบัลลังก์และแต่งตั้งให้ตนเองเป็นจักรพรรดิ์แห่งราชวงศ์ซิน หวังนำนโยบายซึ่งไม่เป็นที่ชอบต่อเหล่ากลุ่มเจ้าของที่ผู้มั่งคั่งหลายอย่างมาใช้ ข้อจำกัดทางเศรษฐกิจที่เกิดจากน้ำท่วมของแม่น้ำหวงทำให้การครองราชของเขาอ่อนแอยิ่งขึ้น

แม่ลูใช้ชีวิตอยู่ในเขตปกครอง Haiqu (海曲县) เขตอำนาจของผู้บัญชาการ Langya (琅邪郡) หรือที่ปัจจุบันอยู่ในมณฑลซานตง ครอบครัวของเธอร่ำรวยเป็นอย่างมาก และมีเงินกว่าล้านเหรียญ ตามที่ หนังสือของฮั่นภายหลัง (Book of the Later Han) ได้เขียนไว้

 การกบฎ 
ในค.ศ. 14 ลูกชายของเธอ ลู หยู (呂育) ผู้ทำงานให้กับรัฐบาลของเขตปกครอง Haiqu  ถูกสังหารจากคำตัดสินของผู้พิพากษาของเขตปกครอง จากการกระทำผิดกฎหมายเพียงเล็กน้อย เพื่อแก้แค้นให้กับการตายของเขา แม่ลูวางแผนเพื่อก่อกบฎ โดยใช้สมบัติของเธอเพื่อรวมรวมชาวไร่ชาวนา และซื้ออาวุธกับเสบียง ไม่นานเธอก็สร้างกองทับซึ่งประกอบไปด้วยหลายพันคนจากผู้คนที่ไม่พอใจรัฐบาลเป็นทุนเดิม แม่ลูถูกยกย่องให้อยู่ในตำแหน่งนายพลและนำกองทับกบฎของเธอบุกไปยังกลางเขตปกครอง Haiqu หลังจับผู้พิพากษาได้ เธอตัดหัวเขา และสังเวยหัวของผู้พิพากษาบนหลุมศพของลูกชาย

 การตายและมรดก 
ความสำเร็จของแม่ลูเป็นแรงบันดาลใจให้คนทั้งประเทศก่อกบฎต่อการปกคลองของหวัง หมั่งและกองทับของเธอเองขยายอย่างรวดเร็วจนมีทหารกว่าหมื่นนาย ทว่าต่อมาไม่นานเธอก็เสียชีวิตจากอาการป่วยในค.ศ. 18

หลังการตายของเธอ ผู้ติดตามของเธอส่วนใหญ่ได้เข้าร่วมกองกับของกบฎซึ่งนำโดย Fan Chong ผู้ก่อกบฎต่อเขตการปกครองจูใน ค.ศ. 18 กลุ่มกบฎที่รวมกันแล้วถูกเรียกว่า กลุ่มคิ้วแดง ซึ่งเป็นหนึ่งในสองกลุ่มหลักที่โค่นล้มการปกคลองของหวัง หมั่ง
# ฟิลลิงเงิน-ชเว็นนิงเงิน
ฟิลลิงเงิน-ชเว็นนิงเงิน  เป็นเมืองทางใต้ของรัฐบาเดิน-เวือร์ทเทิมแบร์ค ประเทศเยอรมนี ในอดีต ชเว็นนิงเงินเพียงหมู่บ้านเล็ก ๆ จนกระทั่งเมื่อมีโรงงานผลิตนาฬิกาในปี ค.ศ. 1858 หมู่บ้านนี้กลายเป็นศูนย์กลางของการผลิตนาฬิกาในบาเดิน เมืองชเว็นนิงเงินได้รวมเข้ากับเมืองฟิลลิงเงินใน ค.ศ. 1972 กลายเป็นเมืองฟิลลิงเงิน-ชเว็นนิงเงิน
# เคอนิจแกรทเซอร์มาร์ช
เคอนิจแกรทเซอร์มาร์ช  หรือที่รู้จักกันในชื่อ แดร์เคอนิจแกรทเซอร์ (Der Königgrätzer) เป็นหนึ่งในเพลงมาร์ชที่มีชื่อเสียงที่สุดของทหารเยอรมัน ประพันธ์ขึ้นในปี ค.ศ. 1866 โดยโยฮันน์ ก็อทท์ฟรีด พีพฟ์เคอ เพื่อใช้เป็นเพลงรำลึกถึงยุทธการเคอนิจแกรทซ์ ซึ่งเป็นยุทธการสุดท้ายในสงครามออสเตรีย-ปรัสเซีย ซึ่งจบลงด้วยชัยชนะของปรัสเซีย ชัยชนะครั้งนี้ทำให้เกิดการรวมชาติเยอรมันขึ้นเป็นสมาพันธรัฐเยอรมันโดยมีปรัสเซียเป็นแกนนำ เคอนิจแกรทเซอร์มาร์ช ยังคงได้รับความนิยมอย่างมากและเป็นส่วนสำคัญของวงดุริยางค์ทหารเยอรมันยุคใหม่ ในขณะที่ในออสเตรีย เราจะได้ยินวงดุริยางค์นี้กันน้อยมาก เนื่องจากมีความเกี่ยวข้องกับการพ่ายแพ้ของกองทัพออสเตรียในยุทธการครั้งนั้น
# ซีอีวียูโรเปียนแชมเปียนส์คัพ ฤดูกาล 1960–61
ซีอีวีแชมเปียนส์ลีก ฤดูกาล 1960–61  เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 2 ของการแข่งขัน

 ทีมที่เข้าร่วม 
 ประเทศ  สโมสร  ปาร์ติซานี ติรานา  เออเอ็มเฟา เบลา เกลบ์ วีน  บราโบ ฟเวเซ อันต์แวร์เปิน  แบคา มินยอร์เปร์นิก  ดุกลา กอลิน สตาดฟร็องแซ แอ็มฟเวกา เรวา กอร์เรย์แดยก์  ฮาโปเอล เทลอาวีฟ  ยูโกสลาเวีย เบออกรัด  Atletic Clube  เอสกาอีแอฟ รีกา  วาเตร์ ชลูเบ  อาแซดเอส-อาวูแอฟ วาร์ชาวา  Técnico Lisboa  โรทาซิโยน ไลพ์ซิก  ราปิดบูกูเรชต์ โลซาน อูว์เซ  กาลาทาซาไร อิสตันบูล  Étoile Sportive Goulettoise  อูยแปชตี โดจา  เซสกามอสโก รวม  20 ทีม

 รอบแบ่งกลุ่ม 

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|}

 รอบสุดท้าย 
 รอบ 16 ทีม 

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|
 

|-
|colspan="5" style="background:#f6f6f6;"|
 

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|
 

|-
|colspan="5" style="background:#f6f6f6;"|

|}

 รอบก่อนรองชนะเลิศ 

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|}

 รอบรองชนะเลิศ 

|-
|colspan="5" style="background:#f6f6f6;"|

|}

 รอบชิงชนะเลิศ 

|}

 อันดับการแข่งขัน 

อันดับทีม  ราปิดบูกูเรชต์  เซสกามอสโก  ดุกลา กอลิน แบคา มินยอร์เปร์นิก

ชนะเลิศซีอีวียูโรเปียนแชมเปียนส์คัพ ฤดูกาล 1961–62ราปิดบูกูเรชต์ '''ชนะเลิศครั้งแรก

 แหล่งข้อมูลอื่น 
Official website 
Results in todor66.com
# รางวัลสตาร์พิคส์ ครั้งที่ 1 ประจำปี พ.ศ. 2546
ผู้ชนะและผู้เข้าชิงรางวัล
 เรื่องรัก น้อยนิด มหาศาล คืนบาป พรหมพิราม
บุปผาราตรี
แฟนฉัน
สุดเสน่หา
| style="vertical-align:top; width:50%;"|

 เป็นเอก รัตนเรือง – เรื่องรัก น้อยนิด มหาศาล
มานพ อุดมเดช - คืนบาป พรหมพิราม
ยุทธเลิศ สิปปภาค - บุปผาราตรี
อภิชาติพงศ์ วีระเศรษฐกุล - สุดเสน่หา
ธนกร พงษ์สุวรรณ - FAKE โกหกทั้งเพ ทาดาโนบุ อาซาโนะ – เรื่องรัก น้อยนิด มหาศาล
ไพโรจน์ ใจสิงห์ - 191/2 มือปราบ ทราบแล้วป่วน
ชาคริต แย้มนาม - กุมภาพันธ์
สมภพ เบญจาธิกุล - คืนบาป พรหมพิราม
อัสนี สุวรรณ - บิวตี้ฟูล บ๊อกเซอร์ สินิทธา บุญยศักดิ์  – เรื่องรัก น้อยนิด มหาศาล
นิโคล เทริโอ - คืนไร้เงา
สิริยากร พุกกะเวส - คืนไร้เงา
พิมพ์พาภรณ์ ลีนุตพงษ์ - สยิว
อินทิรา เจริญปุระ - เฮี้ยน เฉลิมพล ทิฆัมพรธีรวงศ์ – แฟนฉัน
สรพงศ์ ชาตรี - บิวตี้ฟูล บ๊อกเซอร์
นิรุตติ์ ศิริจรรยา - มหาอุตม์
นันทวัฒน์ อาศิรพจนกุล - สยิว
เพ็ชรทาย วงษ์คำเหลา - องค์บาก ศิริสิน ศิริพรสมาธิกุล – บุปผาราตรี
อรอนงค์ ปัญญาวงศ์ - บิวตี้ฟูล บ๊อกเซอร์
พิศมัย วิไลศักดิ์ - สังหรณ์
เจนจิรา จันสุดา - สุดเสน่หา
อลิษา ขจรไชยกุล - องคุลีมาล เรื่องรัก น้อยนิด มหาศาล – ปราบดา หยุ่น , เป็นเอก รัตนเรืองคืนบาป พรหมพิราม - มานพ อุดมเดช 
แฟนฉัน - คมกฤษ ตรีวิมล , ทรงยศ สุขมากอนันต์ , นิธิวัฒน์ ธราธร , วิชชา โกจิ๋ว , วิทยา ทองอยู่ยง , อดิสรณ์ ตรีสิริเกษม และ อมราพร แผ่นดินทอง
สยิว - เกียรติ ศงสนันทน์ และ คงเดช จาตุรันต์รัศมี
FAKE โกหกทั้งเพ - ธนกร พงษ์สุวรรณ , ศิวาภรณ์ พงษ์สุวรรณ และ Ahn Joon B.
| style="vertical-align:top; width:50%;"|

 เรื่องรัก น้อยนิด มหาศาล - คริสโตเฟอร์ ดอยล์
คืนบาป พรหมพิราม - อานุภาพ บัวจันทร์
คืนไร้เงา - คริสตอฟ ยาเนสต์โก
สุดเสน่หา - สยมภู มุกดีพร้อม
FAKE โกหกทั้งเพ - เดชา ศรีมันตะ เรื่องรัก น้อยนิด มหาศาล - หม่อมราชวงศ์ปัทมนัดดา ยุคล
คืนบาป พรหมพิราม - หม่อมราชวงศ์ปัทมนัดดา ยุคล
บุปผาราตรี - ธวัช ศิริพงศ์
องค์บาก - ธนัติ สุนสิน และ ฐานพัฒน์ ทวีสุข
FAKE โกหกทั้งเพ - ธนกร พงษ์สุวรรณ , ลี ชาตะเมธีกุล และ แม็กซ์ เทอร์ส เรื่องรัก น้อยนิด มหาศาล - ศักดิ์ศิริ จันทรังษี 
ขุนศึก - อิสรา นาดี
องค์บาก - อรรคเดช แก้วโคตร
องคุลีมาล - บุญถิ่น ทวยแก้ว
เฮี้ยน - ดุสิต อิ่มอ่วม โอเค เบตง - ชาติชาย พงษ์ประภาพันธ์
คืนบาป พรหมพิราม - ริชาร์ด ฮาร์วี่ย์
บิวตี้ฟูล บ๊อกเซอร์ - อมรพงศ์ เมธาคุณวุฒิ
เรื่องรัก น้อยนิด มหาศาล - สมอลล์รูม และ หัวลำโพงริดดิม
องคุลิมาล - ชาติชาย พงษ์ประภาพันธ์ "เบตง คาเฟ่" - โอเค เบตง
"กุมภาพันธ์" - กุมภาพันธ์
"ที่ตรงนี้" - คู่แท้ปาฏิหารย์
"เธอ(มาจากไหน)" - บิวตี้ฟูล บ๊อกเซอร์ 
"When iI Fall in Love" - Sexphone คลื่นเหงา สาวข้างบ้าน แฟนฉัน

 จำนวนผู้ชนะและผู้เข้าชิง 
จำนวนผู้เข้าชิง

9 เรื่องรัก น้อยนิด มหาศาล

7 คืนบาป พรหมพิราม

5 บิวตี้ฟูล บ๊อกเซอร์

4 บุปผาราตรี , FAKE โกหกทั้งเพ

3 แฟนฉัน , สุดเสน่หา , คืนไร้เงา , องคุลีมาล , องค์บาก , สยิว

2 กุมภาพันธ์ , โอเค เบตง , เฮี้ยน

1 191/2 มือปราบทราบแล้วป่วน , มหาอุฒม์ , สังหรณ์ ,ขุนศึก , คู่แท้ปาฏิหารย์ , Sexphone คลื่นเหงา สาวข้างบ้าน

จำนวนผู้ชนะ

8 เรื่องรัก น้อยนิด มหาศาล

2 โอเค เบตง , แฟนฉัน

1 บุปผาราตรี
# ซีอีวียูโรเปียนแชมเปียนส์คัพ ฤดูกาล 1961–62
ซีอีวีแชมเปียนส์ลีก ฤดูกาล 1961–62  เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 3 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป (CEV)

 ทีมที่เข้าร่วม 
 ประเทศ  จำนวนทีม สโมสร   2 ราปิดบูกูเรชต์ปรอเกรซุล บูกูเรชต์  1  เออเอ็มเฟา เบลา-เกลบ์ วีน  1  บราโบ ฟเวเซ อันต์แวร์เปิน  1  อะคาเดมิค โซเฟีย  1  ดุกลา กอลิน  1 สตาดฟร็องแซ  1  ยูโกสลาเวีย เบออกรัด  1  Cercle Athletique  1  อาแซดเอส-อาวูแอฟ วาร์ชาวา  1 เอซึเซ อึสปินยู  1  ดือนาโม แบร์ลีน  1  อาเลมันเนีย อาเคิน   1  แซร์แวเตอ เจนีวา  1  อูยแปชตี โดจา  1  เซสกามอสโกรวม  16 ทีม

 รอบแรก 

|-
|colspan="5" style="background:#f6f6f6;"|

|}

 รอบเพลย์ออฟ 

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|-
|colspan="5" style="background:#f6f6f6;"|

|}

 รอบแบ่งกลุ่ม 
 กลุ่ม A 
สนาม:  บูดาเปสต์, ประเทศฮังการี
วันที่: 5–7 เมษายน ค.ศ. 1962

|}

 

|-
|colspan="5" style="background:#f6f6f6;"|
 

|-
|colspan="5" style="background:#f6f6f6;"|
 

|}

 กลุ่ม B 
สนาม:  วอร์ซอ, ประเทศโปแลนด์
วันที่: 5–7 เมษายน ค.ศ. 1962

|}

 

|-
|colspan="5" style="background:#f6f6f6;"|
 

|-
|colspan="5" style="background:#f6f6f6;"|
 

|}

 รอบชิงชนะเลิศ 

 
 
|}

 อันดับการแข่งขัน 

อันดับทีม  เซสกามอสโก  ราปิด บูคาเรสต์

ชนะเลิศซีอีวียูโรเปียนแชมเปียนส์คัพ ฤดูกาล 1961–62เซสกามอสโก '''ชนะเลิศสมัยที่ 2

 แหล่งข้อมูลอื่น 
Official website 
Results in todor66.com
# รางวัลสตาร์พิคส์ ครั้งที่ 2 ประจำปี พ.ศ. 2547
right|thumb|150px|แอน ทองประสม ผู้ชนะรางวัลนักแสดงสมทบหญิงยอดเยี่ยม
right|thumb|150px|พงษ์พัฒน์ วชิรบรรจง ผู้ชนะรางวัลนักแสดงสมทบชายยอดเยี่ยม

ผู้ชนะและผู้เข้าชิงรางวัล
 ทวิภพ
ชัตเตอร์ กดติดวิญญาณ
สัตว์ประหลาด
โหมโรง
หัวใจทรนง อภิชาติพงศ์ วีระเศรษฐกุล – สัตว์ประหลาด
บรรจง ปิสัญธนะกูล และ ภาคภูมิ วงศ์ภูมิ - ชัตเตอร์ กดติดวิญญาณ
สุรพงษ์ พินิจค้า - ทวิภพ
อิทธิสุนทร วิชัยลักษณ์ - โหมโรง
อภิชาติพงศ์ วีระเศรษฐกุล - หัวใจทรนง ปิติศักดิ์ เยาวนานนท์ – ไอ้ฟัก
ต้วนหลง - ซีอุย
อดุลย์ ดุลยรัตน์ - โหมโรง
ไมเคิล เชาวนาศัย - หัวใจทรนง
บรรลพ ล้อมน้อย - สัตว์ประหลาด แอน ทองประสม – The Letter จดหมายรัก
พรชิตา ณ สงขลา - แจ๋ว
ณัฐฐาวีรนุช ทองมี - ชัตเตอร์ กดติดวิญญาณ
สิริมา ตันประเสริฐ - ธิดาช้าง
บงกช คงมาลัย - ไอ้ฟัก พงษ์พัฒน์ วชิรบรรจง – โหมโรง
สรพงศ์ ชาตรี - ชู้
นิรุตติ์ ศิริจรรยา - ทวิภพ
สมชาย เข็มกลัด - สายล่อฟ้า
ธีรดนัย สุวรรณหอม - เอ็กซ์แมน แฟนพันธุ์เอ็กซ์ จารุภัส ปัทมะศิริ – แจ๋ว
อาภาพร นครสวรรค์ - บอดี้การ์ดหน้าเหลี่ยม
ดารุณี กฤตบุญญาลัย - หัวใจทรนง
ปาณิสรา พิมพ์ปรุ - แจ๋ว
พิชญ์นาฏ สาขากร - สายล่อฟ้าโหมโรง – อิทธิสุนทร วิชัยลักษณ์ , พีระศักดิ์ ศักดิ์ศิริ , ดลกมล ศรัทธาทิพย์
โสภณ ศักดาพิศิษฏ์ , บรรจง ปิสัญธนะกูล และ ภาคภูมิ วงศ์ภูมิ - ชัตเตอร์ กดติดวิญญาณ
สุรพงษ์ พินิจค้า และ ปรามินทร์ เครือทอง - ทวิภพ
ยุทธเลิศ สิปปภาค - สายล่อฟ้า
อภิชาติพงศ์ วีระเศรษฐกุล - หัวใจทรนง ทวิภพ - ชูชาติ นันธิธัญญธดา
ชัตเตอร์ กดติดวิญญาณ - นิรมล รอสส์
หมานคร - เรวัตร ปรีเลิศ
โหมโรง - ณัฐวุฒิ กิตติคุณ
หัวใจทรนง - สุรเชษฐ์ ทองมี ทวิภพ - สุรพงษ์ พินิจค้า
ชัตเตอร์ กดติดวิญญาณ - มานพ บุญวิภาส และ ลี ชาตะเมธีกุล
โหมโรง - อิทธิสุนทร วิชัยลักษณ์
หัวใจทรนง - ภานุทัต วิเศษวงศ์
ไอ้ฟัก - ปาน บุษบรรณ และ พรรณพันธ์ ทรงขำ ทวิภพ - ศักดิ์ศิริ จันทรังษี
หมานคร - สุราษฏร์ กาฎีโรจน์
โหมโรง - รัชชานนท์ ขยันงาม , นรชาติ สำเภาทอง และ เกียรติชัย คีรีศรี
หัวใจทรนง - เอกรัฐ หอมลออ
ไอ้ฟัก - ศิรณัฐ รัชชุสันติโหมโรง - ชาติชาย พงษ์ประภาพันธ์ 
The Letter จดหมายรัก - ชาติชาย พงษ์ประภาพันธ์
ทวิภพ - Wild at Heart
หัวใจทรนง - Animal Farm
ไอ้ฟัก - หัวลำโพงริดดิม "ใต้แสงไฟ" - หัวใจทรนง
"ขบวนการแจ๋ว" - แจ๋ว
"ไม่มีใช่ไหม" - The Letter จดหมายรัก
"อัศจรรย์" - โหมโรง
"คือเธอคือที่รัก" - หัวใจทรนง
# วอลเลย์บอลยุวชนหญิงชิงแชมป์โลก 2003
ประเทศที่เข้าร่วมแข่งขัน 
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด
กลุ่ม A กลุ่ม B กลุ่ม C กลุ่ม D 

รอบคัดเลือก
All times are Polish Standard Time (UTC+07:00).
กลุ่ม A

|}

|}

กลุ่ม B

|}

|}

กลุ่ม C

|}

|}

กลุ่ม D

|}

|}

 รอบเพลย์ออฟ 
 รอบจัดอันดับ 

|}

 รอบน็อกเอาท์ 

|}

 รอบสุดท้าย 
 ตารางชิงแชมป์ 

{{Vb res 2|13 Aug||0–0||25–16|22–25|25–18|20–25|15–13|107–97|
{{Vb res 2|13 Aug||0–0||12–25|21–25|18–25|||51–75|
{{Vb res 2|13 Aug||0–0||25–19|25–22|22–25|25-17||97–83|
{{Vb res 2|13 Aug||0–0||23–25|25–19|19–25|25–21|6-15|100–104|
|}

 อันดับการแข่งขัน 

อันดับทีม45678913

 รางวัลรายบุคคล 
Best Scorer:  Senna Usic
Best Spiker:  Yang Yanan
Best Blocker:  Adenizia Silva
Best Server:  Jordan Larson
Best Setter:  Marina Ballarini
Best Digger:  Anna Manikowska 
Best Receiver:  Senna Usic

 การถ่ายทอดสด
# ไซเลนโต
ริชาร์ด ลามาร์ "ริกกี" ฮอว์ก (เกิด 22 มกราคม ค.ศ. 1998) เป็นที่รู้จักในชื่อ ไซเลนโต (Silentó) เป็นแร็ปเปอร์ นักร้อง และนักแต่งเพลงชาวอเมริกัน เขามีชื่อเสียงในปี 2015 หลังจากออกซิงเกิลแรก "วอตช์มี (วิป/เนเน)" ขึ้นถึงอันดับที่สามบนชาร์ตบิลบอร์ด ฮอต 100 ในปี 2021 เขาถูกจับที่เดอคาลบ์เคาน์ตีในข้อหาฆาตกรรมโดยการยิงลูกพี่ลูกน้องของตนเอง

 ผลงานเพลง 
นักร้องนำ
+ รายชื่อซิงเกิลในฐานะนักร้องนำ ตำแหน่งบนชาร์ต และการรับรอง แสดงตามปีที่ออกจำหน่าย ชื่อ ปี ตำแหน่งสูงสุดบนชาร์ต การรับรอง อัลบัม US AUS CAN DEN FRA GER NZ SWE SWI UK "วอตช์มี (วิป/เนเน)" 2015 3  9  15  16  19  50  11  52  41  19 RIAA: 6× Platinum
 ARIA: 2× Platinum
 BPI: Silver
 MC: Platinum
 RMNZ: Gold  "No Sense"2020——————————Bars Behind Bars

นักร้องรับเชิญ
+ รายชื่อซิงเกิลในฐานะนักร้องรับเชิญ ตำแหน่งบนชาร์ต และการรับรอง แสดงตามปีที่ออกจำหน่าย ชื่อ ปี ตำแหน่งสูงสุดบนชาร์ต การรับรอง อัลบัม US US AUS NZ DEN NOR SWE "Lightning in a Bottle" (Sunny featuring Silentó) 2015 —  —  —  —  —  —  —  "Dessert" (Dawin featuring Silentó) 68  5  7  6  17  —  —RIAA: Platinum
 RMNZ: Gold
 ARIA: Platinum Dessert "Girl in the Mirror"(Sophia Grace featuring Silentó) 2016 —  —  —  —  —  —  — rowspan=4  "Emoji"(Sicko Mobb featuring Silentó) —  —  —  —  —  —  — "Spotlight"(Samuel featuring Silentó) —  —  —  —  —  —  — "Slide"(ELS featuring Silentó) 2017 —  —  —  —  —  —  — "Like It Like It"(Marcus & Martinus featuring Silentó) —  —  —  —  —  16  48 Moments
# เตียวหลำ
เตียวหลำ (, ? — ค.ศ. 222) ชื่อรองว่า เหวินจิ้น เป็นขุนศึกแห่งจ๊กก๊กในช่วง ยุคสามก๊ก

เตียวหลำเกิดที่แคว้นเกงจิ๋วต่อมาได้เข้ามารับใช้ เล่าปี่ เมื่อคราวเล่าปี่เข้ายึดเกงจิ๋วและได้ตามไปรับใช้เมื่อเล่าปี่เข้ายึดแคว้นเอ๊กจิ๋วจนกระทั่งถูกฆ่าตายในสนามรบใน ศึกอิเหลง เมื่อ ค.ศ. 222
# เตงหงี
เตงหงี มีชื่อในภาษาจีนกลางว่า ติง อี๋ (เสียชีวิต  ธันวาคม ค.ศ. 220เนื่องจากโจผีขึ้นครองราชย์ในวันที่ 11 ธันวาคม ค.ศ. 220 ในปฏิทินจูเลียน เตงหงีต้องเสียชีวิตในวันนั้นหรือหลังจากนั้นไม่นาน) ชื่อรอง เจิ้งหลี่ เป็นขุนนางรับใช้ภายใต้โจโฉระหว่างปลายยุคราชวงศ์ฮั่นตะวันออกของจีน

 ประวัติ 
เตงหงีมาจากเมืองเพ่ย์ พ่อของเขา ติง ชง (丁沖) เป็นเพื่อนเก่าของโจโฉ ขุนศึกซึ่งควบคุมราชสำนักและ พระเจ้าเหี้ยนเต้ จากปี ค.ศ. 196 ถึงปี ค.ศ. 220 ติง ชง รับราชการเป็น ซือลี่เซี่ยวเว่ย (司隸校尉) ในการปกครองของโจโฉ

หลังจาก ติง ชง ถึงแก่กรรม โจโฉต้องการที่จะจัดการแต่งงานให้ เตงหงี กับบุตรสาวคนหนึ่งของเขา เจ้าหญิงชิงเหอ (清河公主) อย่างไรก็ตาม บุตรชายคนโตที่รอดชีวิตของโจโฉ โจผี คัดค้านอย่างรุนแรงเพราะ เตงหงี มีปัญหาทางสายตาซึ่งส่งผลต่อรูปร่างหน้าตาของเขาและด้วยเหตุนี้จึงทำให้เขาเป็นคู่สมรสที่ไม่เหมาะสมสำหรับเจ้าหญิงชิงเหอ แล้ว โจผี แนะนำให้พ่อของเขาให้เจ้าหญิงชิงเหอแต่งงานกับ แฮหัวหลิม แทนซึ่ง โจโฉ ตกลง

เตงหงีเกลียดโจผีที่ทำให้เขาเสียโอกาสได้เป็นบุตรเขยของโจโฉ เขาตั้งใจที่จะต่อต้านโจผี เขาสนิทสนมกับน้องชายของโจผี โจสิด ซึ่งเป็นคู่แข่งของโจผีในการต่อสู้แย่งชิงอำนาจสืบตำแหน่งพ่อของพวกเขาในฐานะกษัตริย์ภายใต้จักรวรรดิฮั่น
พร้อมกับ เอียวสิ้ว และคนอื่น ๆ เตงหงีมักจะร้องเพลงสรรเสริญโจสิดต่อหน้าของโจโฉโดยหวังว่าจะช่วยให้โจสิดได้รับความโปรดปรานจากบิดาของเขา อย่างไรก็ตาม สุดท้ายโจสิดก็พ่ายแพ้ต่อโจผี ซึ่งโจโฉกำหนดให้เป็นทายาทอย่างเป็นทางการ

โจโฉเริ่มแรกมอบหมายให้เตงหงีเป็น ซีเฉา-ยฺเวี่ยน (西曹掾) หลังจากโจผีกลายเป็นทายาทอย่างเป็นทางการ เตงหงีได้รับมอบหมายอีกครั้งให้เป็น โย่วชื่อเจี้ยน-ยฺเวี่ยน (右刺奸掾) โจโฉสังเกตความสามารถทางวรรณกรรมของเตงหงีและเคยเสียใจที่ตัดสินใจไม่เลือกเตงหงีเป็นลูกเขย

ครอบครัว
เตงหงีมีน้องชายที่ชื่อคล้ายกันนามว่า ติง อี้ (丁廙; Dīng Yì) ผู้มีชื่อรองว่า จิ้งหลี่
# สมาคมสถาปัตยกรรม วิทยาลัยสถาปัตยกรรม
สมาคมสถาปัตยกรรม วิทยาลัยสถาปัตยกรรม  หรือนิยมเรียกสั้นว่า เอเอ (AA) เป็นสถาบันทางสถาปัตยกรรมแห่งแรกของสหราชอาณาจักร ตั้งอยู่ที่กรุงลอนดอน เอเอ มักได้รับการจัดอันดับให้เป็นหนึ่งในสถาบันทางสถาปัตยกรรมที่ทรงเกียรติและมีอัตราแข่งขันสูงที่สุดแห่งหนึ่งของโลก ด้วยเนื้อหาการเรียนที่ครอบคลุมทั้ง การจัดนิทรรศการสเกลจริง วิชาบรรยาย การจัดประชุมสัมนา ที่ถือได้ว่าเป็นศูนย์กลางพบปะของสถาปนิกจากทั่วทุกมุมโลก ในการร่วมถกเถียงและพัฒนางานสถาปัตยกรรมร่วมสมัย

เอเอ มีศิษย์เก่าที่ได้รับรางวัลทางสถาปัตยกรรมมากมาย ทั้ง รางวัลสเตอร์ลิง 4 คน รางวัลพริตซ์เกอร์ 3 คน ได้แก่ ซาฮา ฮาดิด แร็ม โกลฮาส และริชาร์ด รอเจอส์ 

ระเบียงภาพ

 ศิษย์เก่าชาวไทยที่มีชื่อเสียง 
ศาสตราจารย์ ไขแสง ศุขะวัฒนะ : ราชบัณฑิต อดีตอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย
รศ.ดร.ม.ล.จิตตวดี จิตรพงศ์ : อาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย
ดวงฤทธิ์ บุนนาค : ผู้ก่อตั้ง บริษัท ดวงฤทธิ์ บุนนาค จำกัด
ม.ล.วรุตม์ วรวรรณ : ผู้ก่อตั้ง Vin Varavan Architects (VVA)
ชนาสิต ชลศึกษ์ : ผู้ร่วมก่อตั้งบริษัทสถาปนิก stu/D/O
นันทพล จั่นเงิน : อาจารย์ประจำคณะสถาปัตยกรรมศาสตร์ มหาวิทยาลัยศิลปากร
ดร.วิญญู อาจรักษา : อาจารย์ประจำคณะสถาปัตยกรรมศาสตร์และผังเมือง มหาวิทยาลัยธรรมศาสตร์
กวิศ โกอุดมวิทย์ :  สถาปนิกอิสระ อาจารย์พิเศษประจำคณะสถาปัตยกรรมศาสตร์ จุฬาลงกรณ์มหาวิทยาลัย 
ศิริยศ ชัยอำนวย : ผู้ร่วมก่อตั้งบริษัทสถาปนิก Onion
# โปเกมอน เดอะมูฟวี่ ตอน อภิมหาศึกฮูปาถล่มโลก
โปเกมอน เดอะมูฟวี่ ตอน อภิมหาศึกฮูปาถล่มโลก  เป็นภาพยนตร์โปเกมอนเดอะมูฟวี่ที่ 18 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 18 กรกฎาคม พ.ศ. 2558 และ ออกฉายในโรงภาพยนตร์ในประเทศไทยเมื่อวันที่ 8 ตุลาคม พ.ศ. 2558 และ ฉายในทางโทรทัศน์ ทรูสปาร์ก JUMP เมื่อวันที่ 30 กรกฎาคม พ.ศ. 2560 เวลา 09.30 น. และ 15.30 น. ฉลองครบรอบ 3 ปี ทาง Pokémon Thailand

 เรื่องย่อ 
พวกของซาโตชิได้เดินทางไปยังเมือง “เดเสิร์ตซิตี้” และได้พบกับโปเกมอนมายา “ฮูปา” (ร่างผนึก) และหญิงสาวที่ชื่อว่า “แมรี” แต่ขณที่กำลังสนทนากันนั้น “บัลซา”พี่ชายของแมรีก็ได้ปรากฏตัวขึ้นพร้อมกับเปีด“คนโทสะกดพลัง”ออกทำให้สิ่งชั่วร้ายในนั้นเริ่มกลืนกินร่างของฮูปา แต่โชคดีที่แมรีมีสติ และสามารถสะกดพลังของฮูปาเอาไว้ได้แต่แก็งร็อคเก็ตกลับเข้าใจผิดว่าคนโทนั้นคืออุปกรณ์เพิ่มพลังโปเกมอนจึงได้ขโมยคนโมยคนโทไปและเปิดมันออกทำให้พลังชั่วร้ายเริ่มกลืนกินร่างของฮูปาอีกครั้ง ฮูปาจะขัดขืนการครอบงำจากพลังที่ชั่วร้ายได้หรือไม่และการต่อสู้ของเหล่าโปเกมอนในตำนานที่มีชะตากรรมของโลกเป็นเดิมพันจะจบลงเช่นใด ?!!

 ตอนพิเศษ พิคาชูกับวงดนตรีโปเกมอน 
พบกับการรวมตัวของเหล่าโปเกมอนจากทุกแห่งหน เพื่อร่วมกันร้องเพลงแห่งคามสุขแต่ก็มีเรื่องวุ่นวายเล็กน้อยเกิดขึ้นเมื่อยันชัมกับฮาริมารอนต่างก็ไม่มีใครยอมใคร แล้วสุดท้ายทุกคนจะได้ลิ้มรสผลเบอร์รี่ที่แสนอร่อยกันไหมนะ? 

 นักแสดง  

 ตัวละคร
# กากุ๋ย
กากุ๋ย (, ค.ศ. 174 — ค.ศ. 228) มีชื่อรองว่า เหลียงเต้า เป็นนายพลและขุนนางชาวจีนที่มีชีวิตในช่วงปลายราชวงศ์ฮั่นตะวันออก เขายังรับใช้ในวุยก๊กในช่วงสามก๊ก

ค.ศ. 228 ในรัชสมัย พระเจ้าโจยอย จักรพรรดิองค์ที่ 2 แห่ง ราชวงศ์วุย กากุ๋ยและ โจสิ้ว ได้กราบทูลให้โจมตี ง่อก๊ก แต่เพราะแผนการแกล้งแปรพักตร์ของ จิวหอง ทำให้กองทัพวุยก๊กแตกพ่ายอย่างยับเยินและหลังจากนั้นไม่นานกากุ๋ยก็ถึงแก่กรรม

ซึ่งบุตรชายคนหนึ่งของกากุ๋ยคือ กาอุ้น ได้มารับใช้ ราชวงศ์จิ้นตะวันตก หลังจากยุคสามก๊กสิ้นสุดลง
# มีนาคม พ.ศ. 2560
มีนาคม พ.ศ. 2560 เป็นเดือนที่ 3 ของปี พ.ศ. 2560 วันแรกของเดือนเป็นวันพุธ วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน